ગુજરાતના નીહાર હિરાની નામના એક શિક્ષકે ધોરણ ૯ -૧૦ ના અંગ્રેજી અને ગુજરાતી માધ્યમના ગણીત – વિજ્ઞાાન વિષયના વિદ્યાર્થીઓ માટે પોતાના ખર્ચે તમામ ચેપ્ટરની ડોક્યુમેન્ટ્રી બનાવી અને તેને ઓનલાઈન મુકી છે જેથી કોઈ પણ વિદ્યાર્થી કોઈ પણ સમયે કોઈ પણ ચેપ્ટર નિઃશુલ્ક શિખી શકાશે ઘણા ક્રિએટીવ લોકો પોતાની ક્રિએટીવીટી પોતાના કામ માટે જ વાપરતા હોય છે પરંતુ સમાજમાં એક એવો પણ વર્ગ છે જેમનો કોઈ સ્વાર્થ નથી છતાં પણ લોકોને કંઈક નવું આપવના વિચાર સાથે પોતાની પોકેટમની માંથી કંઈક એવી રીતે સમાજસેવા કરતા હોય છે કે જે એક – બે નહીં પણ લાખો લોકોને કામે લાગતી હોય છે. અહીં આપણે વાત કરીએ છીએ નીહાર હિરાની નામના એક શિક્ષકની જેમણે એક – બે નહી પણ ૭૦૦ ડોક્યુમેન્ટ્રી બનાવી ધોરણ ૯ અને ૧૦ ના ગણીત વિજ્ઞાનના બધા ચેપ્ટરો કવર કરી યુટયુબ પર મુક્યા છે. આ અંગે વાત કરતા નિહાર હિરાની કહે છે કે ગમે તેમ ગણો તો પણ એક શિક્ષકનો સ્વાભવ એટલે કે વિદ્યા વધુને વધુ લોકો સુધી પહોંચે તેવો મારો હંમેશા પ્રયાસ રહ્યો છે. ખાસ કરીને ગામડામાં રહેતા કે ટયુશન કરવા ન માંગતા અથવા તો સ્કૂલે ગયા હોય પણ કોઈ ચેપ્ટર છુટી ગયું હોય અને ફરીથી સારી રીતે ભણવું હોય તેવા કોઈ પણ વિદ્યાર્થીને ઉપયોગી મે ગણીત – વિજ્ઞાાનના ધોરણ ૯ અને ૧૦ ના ૭૦૦ એજ્યુકેશનલ વિડીયો બનાવ્યા છે અને યુટયુબ પર મુક્યા છે. આ વિડિયો બનાવવો મે મારા પોતાનો ડિઝીટલ કેમેરો, સોફ્ટવેર અને અન્ય ચીજ વસ્તુઓ ખરીદી છે અને જ્યારે ટાઈમ મળે ત્યારે કોઈ પણ એક વિષયના એક ચેપ્ટર ને તૈયાર કરુ છું. અને બાળક સારી રીતે સમજી શક ેતે રીતે અપલોડ કરુ છું. અત્યાર સુધી ૭૦૦ વિડિયો અપલોડ થયા છે જેને નિઃશુલ્ક જોઈ શકાય છે અને ગુજરાતી તથા અંગ્રેજી બંન્ને માધ્યમમાં ભણી શકાય છે. નિઃશુલ્ક ભણવા માંગતા વિદ્યાર્થીઓ માટે નીચેની લિંક દ્વારા આ વિડિઓ જોઈ શકાશે